СӘРІНЖІПОВ МЫРЗАҒА ТАҒЫ ДА  СӘЛЕМ ХАТ!
"СӘРІНЖІПОВ МЫРЗАҒА ТАҒЫ ДА  СӘЛЕМ ХАТ!" | "https://abai.kz/post/40927"
TITLE: СӘРІНЖІПОВ МЫРЗАҒА ТАҒЫ ДА  СӘЛЕМ ХАТ!
URL: https://abai.kz/post/40927
META: "СӘРІНЖІПОВ МЫРЗАҒА ТАҒЫ ДА  СӘЛЕМ ХАТ!" | "https://abai.kz/post/40927"
DATE: 10.07.2015
AUTHOR(s): Абай-Ақпарат
TOTAL WORDS: 474
TEXT: РЕДАКЦИЯДАН: Білім және ғылым министрі Сәрінжіпов мырзаға «Қадірлі Аслан Бәкенұлы!» деп басталатын кезекті сәлем хатымызды жолдап отырмыз. Хатымызда Алматы облысы, Қарасай ауданындағы Жаңатұрмыс орта мектебіндегі ахуал қысқаша баяндалып келеді де, министрге ұсыныс, ой, тілек айтылады. Талап қойылады. Осындай мазмұндағы хат Сәрінжіповке бұдан бұрында жолданған. Бірақ, неге екені белгісіз министр үнсіз. Былтыр Abai.kz ақпараттық порталының оқырмандарымен интернет-конференция арқылы жүздесіп ( http://abai.kz/conference/view?id=13 ),  сан алуан сауалдарға еркін жауап берген бұқарашыл министрдің мына үнсіздігіне қайран қала отырып, жауап күтеміз. Тым құрығанда, министр 176 адам қол қойған хаттағы ойлар мен ұсыныстарға өз пікірін білдертін шығар деп үміттенеміз. ҚАЗАҚСТАН РЕСПУБЛИКАСЫ БІЛІМ ЖӘНЕ ҒЫЛЫМ МИНИСТРІ А.Б.СӘРІНЖІПОВ мырзаға Қадірлі Аслан Бәкенұлы! Үстіміздегі жылдың сәуір айында Алматы облысы, Қарасай ауданындағы Жаңатұрмыс орта мектебінің мұғалімі Айман Сағидуллаева Мұхтар Шахановқа жолығып, әкімшілік құрылым қызметкерлеріне тиісті жұмыстардың барлығы дерлік мұғалімдерге артылғаны және толып жатқан әншілердің концерттеріне билет өткізу мұғалімдерге жүктелетіні, барлық қарсылық «жұмыстан кет» деген сөзбен басылатыны жайлы шындықты жеткізген еді. Сонымен қатар, аудан әкімі тарапынан ұйымдастырылған сенбілікке бүкіл аудан ұcтаздары наурыз айының 26-28 аралығында, сәуірдің 4-нен 13-не дейін он күн бойы шығарылғаны, оған наразылық білдіргені үшін жазықты болғанын да баяндап берген болатын. Білім саласында болып жатқан мұндай келеңсіздіктерге бей-жай қарай алмаған Мұхтар Шаханов өзі баcқаратын «Жалын» журналының тілшісі Жанна Иманқұлға Айман Сағидуллаеваның жазып келген мақаласын баспаға дайындауға тапсырма беріпті. «Мұғалімдердің мүшкіл халі. Оларды биліктің қолбаласы болудан қалай құтқарамыз?» деген тақырыптағы мақала «Жалын» журналының 4-санында, басылып шықты. Бүкпесіз, таза шындыққа құрылып, мұғалімдердің қоғамымыздағы мүшкіл халін ашып көрсеткен еңбекті «Қазақстан заман», «Төртінші билік»,«Дат», "Ашық алаң" т.б. газеттер мен «Абай.кз», «Ұлт.кз», «Қамшы» сияқты интернет сайттары да жарыса басты. «31 арна», «Таң» телеарналары әділетсіз жүйе тудырып отырған жағдайлар туралы арнайы репортаж жасады. Ал, әлеуметтік желілерде ойлы, саналы азаматтар тарапынан қызу талқыланып, әр аймақтан мұғалім мұңына ортақтасқан жандар бұл бастамаға белсенділік танытып жатты. Осы мақалада көтерілген мәселелер негізінде Мұхтар Шахановтың өзіңізге арнаған қазіргі уақыттағы ұстаздар қауымына қатысты күрделі мәселелерді шешуді сұраған ашық хаты «Абай.кз», «jetysunews» ғаламтор сайттары мен «Жас Алаш», «Қазақ елі» газеттерінде жарық көрді. «...Ең алғаш үлкен деңгейде көтерілген ұстаздар қауымының құқығы тапталуына қарсы бұл батыл бастама қазір қоғамда үлкен қозғау туғызды. Мұндай жағдайларды бірінші рет естіп жүрген жоқпыз. Немесе бұл тек Айман Сағидуллаеваның басындағы жағдай емес. Біз сізге «Мұғалімдердің мүшкіл халі» деген мақаланы түсініп қайта оқып шығуға кеңес береміз. Онда көтерілген мәселелер тек бір мектеп не бір аудандағы жағдай емес. Себебі бұл мақаланы қолдап, пікір білдірген адамдарда есеп жоқ. Таяуда  «Қала мен дала»  газетінің  26-маусым   2015  жылғы санындағы  сіздің берген сұхбатыңызда,  « Алматы облысының берген ақпаратына сәйкес Қарасай ауданы Жаңатұрмыс ауылында көктемгі көгалдандыру айлығының жұмысына байланысты сенбіліктер ұйымдастырылған. Сенбілік кезінде оқу үрдісі сабақ кестесіне сәйкес жүргізілген. Оқу -тәрбие  үрдісіне кедергі жасалмаған.Сенбілікке мектеп мұғалімдері сабақтан бос уақыттарында  өз еріктерімен қатысқан» - депсіз. Алайда Сіз Алматы облысының әкімшілігі,  Алматы облысы, Жамбыл ауданы, Тұрар Рысқұлов  мектебінің тарих пәні мұғалімі Айбосын Адырбековтің  «Азаттық»  тілшісіне берген сұхбатына байланысты  ( http://www.azattyq.org/content/kazakhstan_school_teacher_forced_labor/27027039.html )  не уәж айтар едіңіз? Бұл мәселе азаттықтың «Еркін сөз»  бағдарламасындағы (
